EkBass/fiwiki-20250220-pages-articles huggingface dataset:
Vinadio

Vinadio on kunta Pohjois-Italiassa Cuneon maakunnassa Piemonten alueella. Se sijaitsee Sturajoen laaksossa Italian ja Ranskan rajaseudulla. Sijaintinsa takia siellä on vahva linnoitus Forte di Vinadio. Kunnan nähtävyyksiä on Euroopan korkeimmalla paikalla sijaitseva pyhäkkö Santuario di Sant’Anna. Se sijaitsee 2 035 metrin korkeudella.Giro d'Italia 2016 Tiedosto:Vinadio- Forte_Albertino-DSCF8603.JPG|Forte di Vinadio Tiedosto:Vinadio- Santuario_Sant'Anna-IMG_1073.JPG|Santuario di Sant’Anna ==Lähteet== ==Aiheesta muualla== Luokka:Cuneon maakunnan kunnat
Michael Nader

Michael Nader (19. helmikuuta 1945 Saint Louis, Missouri – 23. elokuuta 2021) oli yhdysvaltalainen näyttelijä. Nader esiintyi televisiossa useissa saippuasarjoissa. 1970-luvun puolivälissä hän oli mukana As the World Turns -sarjassa. Seuraavalla vuosikymmenellä Nader kiinnitettiin Dynastiaan, jossa hän esitti Alexis Colbyn (Joan Collins) kolmatta aviomiestä Dex Dexteriä. Myöhemmin hän sai roolin sarjasta All My Children. Nader näytteli muun muassa elokuvissa Bikini Beach (1964) ja Nick Knight – keskiyön kyttä (1989). Hän myös vieraili televisiosarjoissa Magnum, Kova laki: Erikoisyksikkö ja Todistettavasti syyllinen. == Lähteet == == Aiheesta muualla == * * Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Vuonna 1945 syntyneet Luokka:Vuonna 2021 kuolleet
Marija Botškarjova

Marija Leontjevna Botškarjova (, 1889 Novgorodin kuvernementti – 16. toukokuuta 1920 Krasnojarsk) oli venäläinen sotilas, joka taisteli ensimmäisessä maailmansodassa ja perusti myöhemmin vuoden 1917 vallankumouksen aikana Venäjän väliaikaisen hallituksen puolella taistelleet naisten kaartit. == Elämä == Novgorodin kuvernementissa syntynyt Botškarjova muutti kotoaan 15-vuotiaana Siperian Tomskiin, jossa hän avioitui paikallisen talonpojan kanssa. Pian hän kuitenkin erosi väkivaltaisesta miehestään. Hänet pakotettiin työskentelemään jonkin aikaa myös prostituoituna, ennen kuin hän tutustui Jakov Buk -nimiseen juutalaismieheen, jonka kanssa hän avasi lihakaupan Sretenskin kaupungissa. Vuonna 1912 Buk kuitenkin karkotettiin Jakutskiin ja sieltä edelleen Amgaan, jonne Botškarjova seurasi miestään. Ensimmäisen maailmansodan sytyttyä 1914 Botškarjova jätti myös väkivaltaiseksi osoittautuneen Bukin ja liittyi keisarillisen armeijan jalkaväkeen keisari Nikolai II:n erityisluvalla. Myöhemmin Botškarjova haavoittui kahdesti itärintaman taisteluissa. Tsaarinvallan kukistuttua 1917 helmikuun vallankumouksessa Venäjän väliaikainen hallitus määräsi hänet muodostamaan kokonaan naisista koostuvan sotilasyksikön, joka sai nimekseen 1. naisten kuolemanpataljoona. Siihen liittyi aluksi parituhatta vapaaehtoista, mutta lopulta jäljelle jäi vain 300 innokkaimmaksi osoittautunutta. Botškarjovan kaarti toimi myös punaisten perustamille Suomen sisällissodan naiskaartien esikuvana. Lokakuun vallankumouksen jälkeen bolševikit karkottivat Botškarjovan entiselle kotiseudulleen Tomskiin, josta hän kuitenkin palasi Pietariin jo vuoden 1918 alussa. Kun Botškarjovalla paljastui olleen yhteyksiä valkoiseen armeijaan, bolševikit antoivat hänelle kuolemantuomion, joka kuitenkin muutettiin karkotukseksi. Huhtikuussa 1918 Botškarjova matkusti Vladivostokin kautta Yhdysvaltoihin, jossa hän keskusteli Venäjän tilanteesta presidentti Woodrow Wilsonin kanssa ja saneli New Yorkissa muistelmansa venäläiselle emigranttikirjailijalle Isaac Don Levinelle. Yhdysvalloista Botškarjova jatkoi matkaa Britanniaan, josta hän kuningas Yrjö V:n tavattuaan palasi jälleen Neuvosto-Venäjälle. Botškarjova matkusti Pohjois-Venäjän interventioon osallistuvien brittijoukkojen mukana Vienanmeren rannalla sijaitsevaan Arkangeliin ja jatkoi sieltä edelleen huhtikuussa 1919 Tomskiin. Botškarjovan tarkoituksena oli nyt koota amiraali Aleksandr Koltšakin joukkojen alaisuuteen naisista muodostettu lääkintäosasto, mutta hän jäi jälleen bolševikkien vangiksi, ja salainen poliisi Tšeka teloitti hänet Krasnojarskissa toukokuussa 1920. == Lähteet == *Мария Леонтьевна Бочкарева Знаменитые женщины. === Viitteet === == Aiheesta muualla == Luokka:Venäläiset sotilaat Luokka:Venäläiset teloitetut Luokka:Venäläiset feministit Luokka:Venäjän sisällissodan valkoiset Luokka:Prostituoidut Luokka:Vuonna 1889 syntyneet Luokka:Vuonna 1920 kuolleet
Magma (Gojiran albumi)

Magma on ranskalaisen metalliyhtye Gojiran kuudes studioalbumi. Se julkaistiin 17. kesäkuuta 2016 levymerkillä Roadrunner Records. Albumi on nauhoitettu yhtyeen omalla New Yorkissa sijaitsevalla Silver Cord -studiolla. Magma käsittelee muusikkoveljesten Joe ja Mario Duplantierin äidin vakavaa sairautta sekä kuolemaa, ja se on tunnelmaltaan raskas, synkkä ja epätoivoinen. Albumi debytoi Suomen virallisen listan sijalla 5, ja se pysyi listalla yhteensä neljä viikkoa. == Kappaleet == == Kokoonpano == * Joe Duplantier – laulu, kitara, huilu, tuottaja, miksaaja, sovittaja * Christian Andreu – kitara * Jean-Michel Labadie – basso * Mario Duplantier – rummut == Vastaanotto == Albumi sai hyvän vastaanoton. Arvostelujen keskiarvoja mittaavan Metacriticin arvio Magmasta on 84/100, joka perustuu 11 arvioon.Metacritic: Gojira – Magma Kaaoszinen Tommi Lindfors kehui erityisesti laulaja Joe Duplantierin ja basisti Jean-Michel Labadien antaumuksellista ja raivoisaa tulkintaa, ja antoi albumille arvosanan 9–. Soundin Vesa Siltanen antoi albumille neljä tähteä viidestä. Hän sanoi yhtyeen onnistuneen uusiutumaan. Hän sanoi kokonaisuuden olevan tunnelmallinen ja raskaspoljentoinen draamankaari, vaikka se eteneekin ajoittain liiankin painavaksi ja jopa yksitoikkoiseksi. V2.fi-sivuston Jesse Kärkkäinen kehui yhtyeen tuoretta ja yksinkertaisempaa otetta sekä sävellysten mielenkiintoisuutta, mutta koki levyn laadun notkahtavan loppua kohden. == Lähteet == == Aiheesta muualla == * * Luokka:Vuoden 2016 albumit Luokka:Gojiran albumit
Barnetin taistelu

Barnetin taistelu () oli 14. huhtikuuta 1471 käyty Ruusujen sodan taistelu. Se käytiin Englannissa Barnetin pohjoispuolella Lancasterin ja Yorkin sukujen kannattajien välillä. Taistelu käytiin sankassa sumussa. Sumun vuoksi Lancasterin puolella taistelleet Montagun markiisi John Nevillen miehet hyökkäsivät vahingossa samalla puolella taistelleiden Oxfordin jaarli John de Veren joukkojen kimppuun, mikä aiheutti kaaoksen Lancasterin joukoissa. Yorkin joukot käyttivät sekasortoa hyväkseen ja löivät Lancasterin miehet. John Neville sai surmansa jo taistelussa, minkä lisäksi Warwickin jaarli Richard Neville surmattiin taistelun jälkeen tämän yrittäessä paeta paikalta. Richard Neville oli kuollessaan yksi oman aikansa suosituimmista ja vaikutusvaltaisimmista aatelisista, minkä vuoksi hänen kuolemansa oli suuri takaisku Lancasterin kannattajille. Shakespeare dramatisoi Barnetin taistelun Henrik VI -näytelmän kolmannessa osassa. == Lähteet == Luokka:Ruusujen sota
Sinulle on postia (televisiosarja)

Sinulle on postia on syksyllä 2016 MTV3-kanavalla esitetty tositelevisiosarja, jossa ihmiset voivat lähettää kirjeen heille tärkeille henkilöille. Aiheena voivat olla muun muassa kiitos, rakkaus tai anteeksipyyntö. Ohjelmassa juontajat Tuija Pehkonen, Juuso Mäkilähde ja Lorenz Backman toimittavat kirjeet niiden vastaanottajille. Ohjelmaan haettiin osallistujia keväällä 2016 ja ohjelman tekijät saivat ilmoittautumisia yli 1000 kappaletta. Ohjelmassa myös muun muassa Mira Luoti ja Joel Hallikainen lähettävät kirjeet lähimmilleen. Sinulle on postia -ohjelmaformaatti palkittiin keväällä 2017 Cannesissa International Format Awards -kilpailun Best Brand Driven Format -kategoriassa. == Jaksot == Jakso Ensiesitys 1 11. lokakuuta 2016 2 18. lokakuuta 2016 3 25. lokakuuta 2016 4 1. marraskuuta 2016 5 8. marraskuuta 2016 6 15. marraskuuta 2016 7 22. marraskuuta 2016 8 29. marraskuuta 2016 == Lähteet == == Aiheesta muualla == * Ohjelman traileri MTV:n YouTube-kanavalla Luokka:2010-luvun suomalaiset tositelevisiosarjat
Suomi valtaistuimen edessä (albumi)

Suomi valtaistuimen edessä on studioalbumi suomalaiselta Contemporary Christian Music -yhtyeeltä Suomi valtaistuimen edessä. Albumi julkaistiin marraskuussa 2012 Missiokustannuksen kautta. Levy tehtiin yhdessä brasilialaisen Diante do Trono -yhtyeen kanssa, jonka johtaja on Ana Paula. Ana Paula laulaa suomeksi. Levy tehtiin Ana Paulan Suomi valtaistuimen edessä -kiertuetta varten. == Kappaleet == # # # # # # # # # # # == Lähteet == == Aiheesta muualla == * Missiomaailma sivu Luokka:Diante do Tronon albumit Luokka:Suomi valtaistuimen edessä -albumit Luokka:Vuoden 2012 albumit
Sinulle on postia

Sinulle on postia tarkoittaa seuraavia asioita: * Sinulle on postia (You’ve Got Mail), Nora Ephronin ohjaama yhdysvaltalainen elokuva * Sinulle on postia, suomalainen tositelevisiosarja.
Zeid Ra’ad Al Hussein

Zeid Ra’ad Al Hussein ( on jordanialainen aatelinen ja diplomaatti. Hän toimi Yhdistyneiden kansakuntien ihmisoikeuskomissaarina vuosina 2014-2018. Sitä ennen hän toimi Jordanian pysyvänä YK-edustajana New Yorkissa. Hän on rikosoikeuden asiantuntija ja keskittynyt muun muassa konfliktien jälkeiseen jälleenrakennukseen sekä sotarikoksiin. Hän on toiminut myös ydinturvallisuuskysymyksissä ja seksuaalisen hyväksikäytön vastaisissa operaatioissa. Kokemusta hänellä on muun muassa Jugoslavian hajoamissodista. Zeid otti kantaa myös Yhdysvaltain presidentinvaaleihin 2016 arvostelemalla Donald Trumpin näkemyksiä koskien kidutusta ja vähemmistöjen oikeuksia. Hollantilainen oikeistopopulisti Geert Wilders vastasi usealle poliitikolle esitettyyn jyrkkään kritiikkiin sanomalla prinssin olevan typerys (”utter fool”), ja jatkoi tämän olevan yksi syy lisää hankkiutua eroon Yhdistyneistä kansakunnista. Zeidillä on Bachelor of Arts -tutkinto John Hopkins Universitystä sekä filosofian tohtorin arvo Cambridgen yliopistosta. Hänellä on vaimo ja kolme lasta. == Lähteet == Luokka:YK:n virkamiehet Luokka:Jordanialaiset poliitikot Luokka:Diplomaatit Luokka:Elävät henkilöt
Baer

Baer on muun muassa seuraavien henkilöiden sukunimi: * Anna Elisabeth Baer (1722–1799), suomalainen kauppias ja laivanvarustaja * Bruno Baer, suomalainen näyttelijä * Buddy Baer, oik. Jacob Henry Baer (1915–1986), yhdysvaltalainen nyrkkeilijä * Édouard Baer (s. 1966), ranskalainen näyttelijä * Karl Erik Fabian Edvard Knut von Baer (1802–1862), suomalainen Venäjän armeijan kenraalimajuri * Karl Ernst von Baer (1792–1876), virolainen biologi * Katarina Baer (s. 1969), suomalainen toimittaja * Lars Anders Baer (s. 1952), ruotsalainen poronhoitaja ja saamelaispoliitikko * Max Baer (1909–1959), yhdysvaltalainen ammattilaisnyrkkeilyn raskaansarjan maailmanmestari * Ralph Baer (1922–2014), saksalaissyntyinen yhdysvaltalainen keksijä * Rebekka Baer, suomalainen näyttelijä * Richard Baer (1911–1963), Auschwitzin keskitysleirin komendantti * Riina Baer (s. 1993), suomalainen salibandyn pelaaja * Willy Baer (1875–1961), Suomessa vaikuttanut saksalainen kuvataiteilija * Zacharias Baer, Zacharias Ursinus (1534–1583), saksalainen reformoitu teologi ja yksi Heidelbergin katekismuksen laatijoista.
Sulkotrioni

Sulkotrioni (C14H13SClO5) on triketoneihin ja sulfoneihin kuuluva orgaaninen yhdiste. Yhdistettä käytetään maataloudessa herbisidinä. ==Ominaisuudet== Huoneenlämpötilassa sulkotrioni on väritöntä tai kellertävää kiteistä ainetta. Yhdiste liukenee vähäisessä määrin veteen ja paremmin muun muassa asetoniin, dikloorimetaaniin, ksyleeniin ja klooribentseeniin. Sulkotrionin herbisidiset ominaisuudet perustuvat siihen, että se jäljittelee luonnollista fytotoksista yhdistettä leptospermonia ja estää p-hydroksifenyylipyruvaattidioksigenaasientsyymin toimintaa. Tällöin kasvien tarvitsemien plastokinonin ja karotenoidien biosynteesi estyy. Sulkotrioni imeytyy kasveihin lehtien välityksellä.Franz Müller & Arnold P. Applebyki: Weed Control, 2. Individual Herbicides, Ullmann's Encyclopedia of Industrial Chemistry, John Wiley & Sons, New York, 2010. Viitattu 14.10.2016Stephen O. Duke, Brian E. Scheffler, C. Douglas Boyette & Franck E. Dayan: Biotechnology in Weed Control, Kirk-Othmer Encyclopedia of Chemical Technology, John Wiley & Sons, New York, 2015. Viitattu 14.10.2016.n ==Valmistus ja käyttö== Sulkotrionia valmistetaan lähtemällä m-metyylimerkaptoklooribentseenistä, joka reagoi ketoniksi Friedel–Crafts-asylointireaktiolla asetyylikloridin kanssa alumiinikloridin toimiessa katalyyttinä. Seuraavassa vaiheessa tuote hapetetaan sulfoniksi natriumhypokloriitin avulla. Viimeisessä vaiheessa tuote reagoi 1,3-sykloheksaanidionin kanssa muodostaen sulkotrionia. Sulkotrionia käytetään rikkaruohomyrkkynä erityisesti maissiviljelmillä ja sitä voidaan käyttää yhdessä muiden rikkaruohomyrkkyjen kanssa. Aine levitetään suspensiona. ==Lähteet== == Aiheesta muualla == Luokka:Kasvintorjunta-aineet Luokka:Ketonit
Pete ja lohikäärme Elliott (vuoden 2016 elokuva)

Pete ja lohikäärme Elliott (Pete’s Dragon) on vuonna 2016 ensi-iltansa saanut Disneyn perhe-elokuva, jonka on ohjannut David Lowery. Se on uusintaversio samannimisestä elokuvasta vuodelta 1977. Alkuperäisen elokuvan piirretty lohikäärme on tällä kertaa toteutettu tietokoneanimaationa. == Näyttelijät == Alkuperäinen näyttelijä Suomenkielinen ääninäyttelijä Rooli Oakes Fegley (lapsi) Levi Alexander (pikkulapsi) Vilppu Uusitalo (lapsi) Asla Kitti (pikkulapsi) Pete Oona Laurence Saana Norra Natalie Robert Redford Heikki Sankari Meacham Bryce Dallas Howard Maria Järvenhelmi Grace Karl Urban Aku Laitinen Gavin Wes Bentley Ilkka Villi Jack Isiah Whitlock Jr. Jarmo Mäkinen Sheriffi Aaron Jackson Tero Koponen Abner Phil Grieve Antti Jaakola Bobby Marcus Henderson Petri Hanttu Woodrow Keagan Carr Fransch Ella Pyhältö Tohtori Marquez Esmée Myers Ella Pyhältö Peten äiti Steve Barr Antti Timonen Apulaissheriffi Gareth Reeves Antti Timonen Peten isä Jim McLarty Juha Varis Wenthworth Ofelia Hanttu, Seera Alexander, Juhani Rajalin, Senja Alexander, Luca Elshout ja Waltteri Helisalo Muissa äänirooleissa Suomenkielisen dialogin on kääntänyt Jukka Jaatinen ja sen on ohjannut Samuel Harjanne. == Lähteet == == Aiheesta muualla == * Luokka:Disneyn uudelleenfilmatisoinnit Luokka:Vuoden 2016 yhdysvaltalaiset elokuvat Luokka:Elokuvat lohikäärmeistä Luokka:Yhdysvaltalaiset perhe-elokuvat
Melbournen yliopisto

Melbournen yliopisto () on australialainen julkinen tutkimusyliopisto, jonka pääkampus sijaitsee Melbournessa ja muut sen esikaupunkialueilla sekä muualla Victorian osavaltiossa. Vuonna 1853 perustettu yliopisto on Australian toiseksi vanhin, kolme vuotta nuorempi kuin Sydneyn yliopisto. Siellä on noin 50 000 opiskelijaa. Vuonna 2016 Times Higher Education sijoitti Melbournen yliopiston sijalle 33 maailmassa.U of Melbourne, The World University Rankings, Times Higher Education 2016. Viitattu 14.10.2016. Shanghai- rankingissa 2015 yliopisto sijoittui tilalle 44 parhaana australialaisyliopistona.Academic Ranking of World Universities 2015 . Viitattu 14.10.2016. 2000-vuosikymmenen lopulta lähtien Melbournen yliopisto on kärsinyt julkisen rahoituksen leikkauksista, irtisanomisista ja huonosta työilmapiiristä.Patomäki, Heikki: Yliopisto konkreettisena utopiana: kokemuksia Turusta Nottinghamiin ja Helsingistä Melbourneen, patomaki.fi 2011, s. 41–42. Viitattu 14.10.2016. Yliopiston uudistetusta ja ”tyhmennettynä” pidetystä opetussuunnitelmasta nousi 2000-luvulla keskustelua, ja vuonna 2008 sai ensi-iltansa sitä ruotiva satiirinen musikaali Melbourne Model.Bachelard, Michael: Search for a super model, 5.10.2008. Viitattu 14.10.2016. ==Lähteet== == Aiheesta muualla == Luokka:Australian yliopistot ja korkeakoulut Luokka:Melbourne
Nagra

thumb|Elokuvaäänityksen mullistanut Nagra III vuodelta 1958. Nagra on puolalais­syntyisen sveitsi­läisen keksijän Stefan Kudelskin 1950-luvun alusta asti kehittämä kannettavien nauhurien tuote­sarja ja siitä kehittyneiden digitaalisten äänen­tallentimien tuote­merkki. Nagra-nauhureita käytettiin 1950-luvulta alkaen ammatti­käytössä, erityisesti radio-, televisio- ja elokuva­tuotannon työ­välineenä studion ulko­puolella tehtävään äänen tallen­tamiseen. Sittemmin Nagra-tuotesarja on kehittynyt ja laajentunut pienempiin nauha­kokoihin, digitaa­liseen äänen­tallennukseen ja kova­levyä käyttäviin tallentimiin. Nykyiset Nagra SD -äänentallentimet ovat kooltaan enää sanelukoneen luokkaa, mutta niiden äänenlaatu on parhaimmillaan studiotasoista.Tämä digitallennin kestää kovissakin oloissa, Kauppalehti 21.5.2016. Viitattu 14.10.2016. ==Historiaa== Puolassa syntynyt, Sveitsissä opiskellut sähköinsinööri­opiskelija Stefan Kudelski patentoi vuonna 1951 maailman ensimmäisen kannettavan, paristo­käyttöisen Nagra I -kelanauhurin. Kenkä­laatikon kokoisen laitteen äänen­laatu oli lähes yhtä hyvä kuin silloisten puhelin­kopin kokoisten studio­nauhureiden. Ensimmäiset tilauksensa Kudelski sai sveitsi­läisiltä radio­yhtiöiltä. Vuonna 1958 Kudelski esitteli elokuva­käyttöön tarkoitetun Nagra III -nauhurin, jonka avulla ääni voitiin synkronoida elokuva­kameran kuvaamaan materiaaliin filmi­ruudun tarkkuudella. Kevyt nauhuri ja samaan aikaan kevyemmiksi kehittyneet elokuva­kamerat aloittivat uuden­laisen elokuvan­teon aidoissa ympäristöissä studioiden ulko­puolella. Tästä kiinnos­tuivat ensimmäisten joukossa ranska­laisen uuden aallon ohjaajat kuten Jean-Luc Godard ja François Truffaut. Yhdys­valloissa ensimmäisiä Nagran käyttäjiä oli dokumentaristi D. A. Pennebaker, ja myös Hollywood innostui kevyestä ääni­kalustosta niin, että käytännössä kaikki amerikkalais­elokuvat äänitettiin Nagra-nauhureilla vuodesta 1961 aina 1990-luvun digitaali­tekniikan läpi­murtoon asti. Elokuva-ala palkitsi Stefan Kudelskin ansioistaan ääni­tekniikan kehittä­misessä Oscar-palkinnolla vuosina 1965, 1977, 1978 ja 1990. Emmy-palkinnon hän sai 1984 ja 1986. 1960-luvulla Yhdys­valtojen salainen palvelu tilasi Kudelskilta suunnilleen C-kasetin nauha­leveyteen perustuvia pieniä kela­nauhureita, joista syntyi Nagran Serie Noire (SN). Nagra-nauhurit ovat olleet käytössä myös monilla Mount Everestin retki­kunnilla sekä syvän­meren­sukeltaja Jacques Piccardin sukelluksilla. Nagra-laitteiden pitkä­aikainen valmistaja oli Sveitsin Cheseaux-sur- Lausannessa toimiva, vuonna 1951 perustettu Kudelski SA. Vuoden 2012 alusta audio­tuotteet eriytettiin Kudelski-konsernissa omaksi yhtiökseen nimeltä Audio Technology Switzer­land SA. Vuotta myöhemmin Stefan Kudelski kuoli 83-vuotiaana.Vitello, Paul: Stefan Kudelski, Polish Inventor of Recorder That Changed Hollywood, Dies at 83, The New York Times 31.1.2013. Viitattu 14.10.2016. ==Lähteet== ==Aiheesta muualla== Luokka:Äänentoistotekniikka Luokka:Media-alan tuotemerkit Luokka:Elokuvatekniikka
Strutsisaurit

Strutsisaurit eli strutsiliskot (Ornithomimosauria) on ruumiinrakenteeltaan strutsia muistuttaneiden teropodien osalahko. Ne olivat myös yhtä nopeita kuin nykyinen strutsi. Strutsisaurit kykenivät mahdollisesti juoksemaan 80 kilometrin tuntivauhtia, minkä johdosta ne olivat kaikkein nopeimpia dinosauruksia. Strutsisaurien juoksutapa oli mahdollisesti suurten loikkien ottaminen juoksun aikana, kuten strutseilla nykyisin. Vaikka strutsisaurit kehittyivät lihaa syöneistä teropodeista, niiden nokat ja hampaat viittaavat niiden olleen kaikkiruokaisia. Strutsisaureille tyypillisiä piirteitä olivat pitkät jalat, pitkä kaula, pieni nokkamainen pää ja suuret silmät. Hampaat olivat joko pieniä tai niitä ei ollut laisinkaan. Monet tutkijat uskovat, että strutsisaurit eivät olleet pelkästään suomuisen ihon peitossa, vaan niillä oli alkeellisia höyheniä muiden läheistä sukua olleiden dinosaurusten tapaan. Strutsisaurit olivat yleensä 3–4 metriä pitkiä, mutta Deinocheirus kasvoi jopa 11 metriä pitkäksi. Strutsisaurit ilmestyivät varhaisliitukaudella 130 miljoonaa vuotta sitten, ja hävisivät myöhäisliitukaudella liitukauden joukkosukupuutossa 65 miljoonaa vuotta sitten. == Lähteet == *
Kathleen Beller

Kathleen Beller (s. 19. helmikuuta 1956 Westchester, New York) on yhdysvaltalainen näyttelijä. Beller esiintyi lapsena mainoksissa ja teki ensimmäisen varsinaisen televisioroolinsa 1970-luvun alussa saippuasarjassa Search for Tomorrow. Muutettuaan Los Angelesiin Beller sai pienen osan elokuvasta Kummisetä, osa II (1974). Myöhemmin hän näytteli muun muassa draamaelokuvassa Promises in the Dark (1979), josta hän oli ehdolla Golden Globe -palkinnon saajaksi. Näkyvimmän roolinsa Beller teki vuosina 1982–1984 televisiosarjassa Dynastia, jossa hän esitti Kirby Andersia. Hän palasi näyttelemään hahmoa minisarjassa Dynastia – viimeinen luku (1991). == Yksityiselämä == Beller avioitui vuonna 1988 muusikko Thomas Dolbyn kanssa. Heillä on kolme lasta. == Lähteet == == Aiheesta muualla == * * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1956 syntyneet Luokka:Elävät henkilöt
Erkki Mäentakanen

Erkki Kalervo Mäentakanen (10. joulukuuta 1933 Laukaa – 4. kesäkuuta 2018 HelsinkiKuolinilmoitus, Helsingin Sanomat 21.6.2018 s. C 19) oli suomalainen diplomaatti, koulutukseltaan kauppatieteiden kandidaatti. Hän oli suurlähettiläs Tel Avivissa ja Nicosiassa 1982–1984 ja sen jälkeen ulkoministeriön kauppapoliittisen osaston osastopäällikkö 1984Facta 2001, WSOY 1984, 11. osa, palsta 633–1988. Tämän jälkeen hän oli suurlähettiläs Ottawassa 1988Facta 2001, Täydennysosa 1990, WSOY 1990, s. 369–1991 ja Haagissa 1991WSOY Iso Tietosanakirja 6. osa, s. 314, WSOY 1996–1997Suomen suurlähetystö (Internet Archive). == Lähteet == == Aiheesta muualla == Erkki Mäentakasen muistokirjoitus Helsingin Sanomissa Luokka:Suomen suurlähettiläät Luokka:Vuonna 1933 syntyneet Luokka:Vuonna 2018 kuolleet
Pentti Mäkeläinen

Pentti Keijo Mäkeläinen (s. 17. kesäkuuta 1944 Hiitola) on suomalainen tekniikantutkija. Hän on ollut Teknillisen korkeakoulun teräsrakennetekniikan professori vuodesta 1989. Hänen tutkimuskohteitaan ovat rakenteiden mekaniikka, muovirakenteet ja palotekniikka.Facta 2001, Täydennysosa 1990, s. 369. WSOY 1990. Mäkeläinen on toiminut vierailevana professorina Delftissä 1986–1987, Lausannessa 1992–1993 ja Brisbanessa 2000–2001. Hän on Tallinnan teknillisen yliopiston kunniatohtori (2003).Kuka kukin on 2007, s. 635–636. Helsinki 2006. ISBN 951-1-20606-0 == Lähteet == Luokka:Suomalaiset insinöörit Luokka:Suomalaiset professorit Luokka:Teknillisen korkeakoulun professorit Luokka:Vuonna 1944 syntyneet Luokka:Elävät henkilöt
Antero Mäki

Helmer Yrjö Antero Mäki (18. helmikuuta 1933 – 24. tammikuuta 1996Kuolleita suomalaisia. Mitä Missä Milloin 1997 s. 130. Otava 1996 ISBN 951-1-14219-4) oli suomalainen ammattiyhdistysjohtaja. Hän oli Paperiliiton puheenjohtaja 1978Facta 2001, Täydennysosa 1990, WSOY 1990, s. 369–1993. Sitä ennen hän oli liiton toimitsija 1957–1966 ja sihteeri 1966–1978.WSOY Iso Tietosanakirja 6. osa, s. 316, WSOY 1996 == Lähteet == Luokka:Suomalaiset ammattiyhdistysjohtajat Luokka:Vuonna 1933 syntyneet Luokka:Vuonna 1996 kuolleet
Helena Mäkinen

Eeva Helena Mäkinen o.s. Ruotsalainen (s. 1944) on suomalainen taloustieteilijä. Hän on ollut Turun kauppakorkeakoulun markkinoinnin professori vuodesta 1990. Hänen tutkimuskohteitaan ovat olleet elintarvikkeiden markkinointi ja yritysten kansainvälistyminen.WSOY Iso Tietosanakirja 6. osa, s. 317, WSOY 1996 == Lähteet == Luokka:Suomalaiset taloustieteilijät Luokka:Markkinointitieteilijät Luokka:Suomalaiset professorit Luokka:Turun kauppakorkeakoulun professorit Luokka:Vuonna 1944 syntyneet Luokka:Elävät henkilöt
Pekka Mäntsälä

Pekka Ilmari Mäntsälä (28. helmikuuta 1937 Marttila – 23. joulukuuta 2023 Turku)Kuolinilmoitus. Turun Sanomat 21.1.2024, s. 20. oli suomalainen biokemisti. Hän toimi Turun yliopiston biokemian professorina 1984–2002.Facta 2001, Täydennysosa 1990, WSOY 1990, s. 370. == Lähteet == ==Aiheesta muualla== * Pekka Mäntsälän muistokirjoitus Helsingin Sanomissa Luokka:Suomalaiset biokemistit Luokka:Suomalaiset professorit Luokka:Turun yliopiston professorit Luokka:Vuonna 1937 syntyneet Luokka:Vuonna 2023 kuolleet
Mauri Määttänen

Mauri Pellervo Määttänen (s. 20. maaliskuuta 1943 Uusikirkko) on suomalainen tekniikantutkija. Hän oli Oulun yliopiston teknillisen mekaniikan professori 1978–1988 ja Teknillisen korkeakoulun lujuusopin professori vuodesta 1988 vuoteen 2006. Hänen tutkimuskohteitaan ovat lujuusoppi ja majakkarakenteetWSOY Iso Tietosanakirja, osa 6, s. 323. WSOY 1996. sekä jään ominaisuudet.Kuka kukin on 2007, s. 645. Helsinki 2006. ISBN 951-1-20606-0 == Lähteet == Luokka:Suomalaiset insinöörit Luokka:Suomalaiset professorit Luokka:Oulun yliopiston professorit Luokka:Teknillisen korkeakoulun professorit Luokka:Vuonna 1943 syntyneet Luokka:Elävät henkilöt
Radeon HD 6000 -sarja

Radeon HD 6000 on AMD:n Northern Islands mikroarkkitehtuuriin perustuva sarja grafiikkasuorittimia (GPU). Vuonna 2010 julkaistu mallisto perustui TeraScale2 arkkitehtuuriin, osa vanhempaan TeraScale arkkitehtuuriin. Näytönohjaimen suora kilpailija oli Nvidian GeForce 600 näytönohjainsarja. ==Arkkitehtuuri == TeraScale 2 Northern Islands arkkitehtuuriin perustuvat ovat Radeon HD 6350 ja Radeon HD 6900 -sarjassa. TeraScale 2 Evergreen arkkitehtuuriin perustuu Radeon HD 6350 -sarja. TeraScale 3 arkkitehtuuriin perustuvat grafiikkasuorittimet ovat Radeon HD 6900 -sarjassa. HD6xxx näytönohjaimet toivat myös DisplayPort 1.2 tuen.http://www.anandtech.com/show/3987/amds- radeon-6870-6850-renewing-competition-in-the-midrange-marker/3 ==Näytönohjaimet == Uusina näytönohjaimina tuotiin Radeon HD 6870 ja 6850 näytönohjaimet. Näytönohjaimissa käytettiin uutta VLIW 4 arkkitehtuuria jossa kyetään suorittamaan 4 kpl 32-bittisiä MAD operaatioita kellojaksoa kohden.http://www.anandtech.com/show/3987/amds-radeon-6870-6850-renewing- competition-in-the-midrange-market/2 Myös tesselaatioyksikkö oli uusittu: parhaassa tapauksessa tesselaatiosuorituskyky kaksinkertaistui. Barts grafiikkaprosessorissa käytetään Redwood koodinimellisen HD5670 näytönohjaimen muistiväylää. Tämä johti siihen että GDDR5 muistien kellotaajuutta piti laskea 4,8 ghz taajuudelta 4,2 ghz kellotaajuudelle. Samalla muistikontrollerin pinta alaa kyettiin supistamaan 50%.http://www.anandtech.com/show/3987/amds- radeon-6870-6850-renewing-competition-in-the-midrange-marker/2 Radeon HD6870 näytönohjaimen Barts-grafiikkaprosessorin pinta ala on 25% pienempi kuin edellisen sukupolven Cyoress grafiikkaprosessorin. Silti anandtechin artikkelissa havaittiin vain 7% heikompi suorituskyky. Myös FP64 Suorituskykyä leikattiin huomattavasti. == Lähteet == Luokka:AMD Luokka:Grafiikkasuorittimet Luokka:Vuoden 2010 tekniikka
Suuri Herra

Suuri Herra on suomalaisen contemporary Christian Music -yhtyeen Rodrigo & Saaran toinen studioalbumi. Missiokustannus julkaisi sen 5. joulukuuta 2014. Kappaleen ”Luotan” on alun perin säveltänyt Ana Paula Valadão nimellä ”Confio em Teu Amor”.10.12.2014. Viitattu 28.1.2019 == Kappaleet == # # # # # # # # # # # # == Lähteet == == Aiheesta muualla == * "Suuri Herra" -video YouTubessa * Albumin iTunes sivu * Missiomaailma sivu Luokka:Rodrigon & Saaran albumit Luokka:Vuoden 2014 albumit
Marrakechin ePrix 2016

Marokon ePrix 2016 eli 2016 Marrakesh ePrix oli Formula E -sarjan kauden 2016–2017 toinen osakilpailu. Kilpailu ajettiin 12. marraskuuta 2016 Marrakechin katuradalla Marrakechissa, Marokossa. Felix Rosenqvist lähti kilpailuun paalupaikalta. Sébastien Buemi onnistui kuitenkin nousemaan kilpailun voittoon ja otti näin ollen kauden toisen voittonsa. Toiseksi sijoittui Sam Bird ja kolmanneksi paalupaikalta lähtenyt Rosenqvist. Kilpailua oli seuraamassa paikan päällä 7 000 katsojaa, joiden joukossa muun muassa Grammy-ehdokas Akon. == Sijoitukset kilpailun jälkeen == ;Kuljettajien pisteet Sijoitus Kuljettaja Pisteet 1 Sébastien Buemi 50 2 Lucas di Grassi 28 3 Nicolas Prost 24 4 Felix Rosenqvist 19 5 Sam Bird 18 ;Valmistajien pisteet Sijoitus Valmistaja Pisteet 1 Renault e.dams 74 2 ABT Schaeffler Audi Sport 36 3 Mahindra Racing 36 4 DS Virgin Racing 19 5 Andretti 18 * Huom!: Vain viiden parhaan sijoitukset sisällytetty. ==Lähteet== Luokka:Marrakechin ePrix Luokka:Osakilpailut Formula E -kaudella 2016–2017
Claire Yarlett

Claire Yarlett (s. 15. helmikuuta 1965 Englanti) on brittiläis- yhdysvaltalainen näyttelijä. Yarlett esitti Bliss Colbya saippuasarjassa Colbyt (1985–1987), joka oli Dynastian spin-off-sarja. Yarlett on näytellyt myös Päivien viemää -sarjassa vuosina 1990–1991. Lisäksi hän on esiintynyt televisioelokuvissa ja vieraillut esimerkiksi sarjoissa Teräsmieheni, Teho- osasto, Frasier, West Wing ja Hyvässä uskossa. == Lähteet == == Aiheesta muualla == * * Luokka:Yhdysvaltalaiset televisionäyttelijät Luokka:Englantilaiset näyttelijät Luokka:Amerikanenglantilaiset Luokka:Vuonna 1965 syntyneet Luokka:Elävät henkilöt
Trontano

Trontano on kunta Pohjois-Italiassa Verbano-Cusio-Ossolan maakunnassa Piemonten alueella. Trontanon naapurikunnat ovat Beura-Cardezza, Cossogno, Domodossola, Druogno, Malesco, Masera, Premosello-Chiovenda ja Santa Maria Maggiore. == Lähteet == Luokka:Verbano-Cusio-Ossolan maakunnan kunnat
Fisk University

Fisk University on alun perin Yhdysvaltojen mustalle väestölle tarkoitettu pieni yksityinen yliopisto Tennesseen osavaltion Nashvillessä. Fisk perustettiin pian Yhdysvaltain sisällissodan ja orjuuden päätyttyä vuonna 1866, ja se sai nimensä yliopistolle toimitiloja lahjoittaneen kenraalin Clinton B. Fiskin mukaan. Vuonna 1930 Fiskistä tuli ensimmäinen mustille tarkoitettu korkeakoulu, joka sai Southern Association of Colleges and Schools -järjestön akkreditoinnin. Fisk kuuluu nimellä ”Historically black colleges and universities” (HBCU) tunnettuun joukkoon korkeakouluja, jotka perustettiin ennen vuotta 1964 erityisesti afroamerikkalaisen väestönosan tarpeisiin. Ensimmäisen afroamerikkalaisen johtajansa Fisk sai vasta 1947. 1970-luvulla Fisk University joutui talousvaikeuksiin, kun sen suosio väheni afroamerikkalaisten opiskelijoiden valitessa yhä useammin heitä ennen syrjineitä ”valkoisia” korkeakouluja opiskelupaikoikseen. Myös 2000-luvulla Fisk on ollut talousvaikeuksissa, ja se joutui oikeustaisteluun yrittäessään myydä osaa merkittävästä Georgia O’Keeffen ja Alfred Stieglitzin yliopistolle lahjoittamasta yli sadan teoksen taidekokoelmastaKennedy, Randy: Legal Battle Over Fisk University Art Collection Ends, The New York Times 3.8.2012. Viitattu 14.10.2016. Yliopistolla on läheiset yhteydet United Church of Christ -kirkkokunnan kanssa. Yliopiston kuoro Fisk Jubilee Singers sai vuonna 2008 arvostetun National Medal of Arts -palkinnon.Fisk Jubilee Singers, National Medal of Arts -sivusto. Viitattu 14.10.2016. Vuonna 2016 U.S. News & World Report -⁠lehden rankingissä Fisk sijoitettiin 8. tilalle HBCU-korkeakoulujen joukossa,´ja sijalle 171 kaikkien liberal arts college -tyyppisten korkeakoulujen joukossa.Fisk University , National Universities Rankings, U.S. News & World Report 2016. Viitattu 14.10.2016.. ==Tunnettuja alumneja== * demokraattipoliitikko Marion Barry * sosiologi ja kansalaisoikeustaistelija W. E. B. Du Bois * edustajainhuoneen jäsen Alcee Hastings * jazzmuusikko Jimmie Lunceford ==Lähteet== ==Aiheesta muualla== Luokka:Tennesseen yliopistot ja korkeakoulut Luokka:Nashville Luokka:Afroamerikkalainen kulttuuri
Massiola

Massiola on kunta Pohjois-Italiassa Verbano-Cusio-Ossolan maakunnassa Piemonten alueella. Massiolan naapurikunnat ovat Anzola d'Ossola, Pieve Vergonte ja Valstrona. == Lähteet == Luokka:Verbano-Cusio-Ossolan maakunnan kunnat
Rodrigo & Saara

Rodrigo & Saara on suomalainen Contemporary Christian Music -yhtye, joka koostuu kahdesta jäsenestä: Rodrigo Campos ja Saara Vatanen Campos. Duo julkaisi ensimmäisen albuminsa vuonna 2010 nimellä Uusi laulu nousee. == Diskografia == === Albumit === * Uusi Laulu Nousee (2010) * Suuri Herra (2014) ==== Suomi Valtaistuimen Edessäin -yhtyeen kanssa ==== * Suomi valtaistuimen edessä (2012) * Läpimurto: Suomi Valtaistuimen Edessä 2 (2014) ==== Northwind Collectiven kanssa ==== * Taivas Keskellämme (2016) * Isä (2017) * Poika (2018) == Aiheesta muualla == * * Blogi sivut Luokka:Suomalaiset kristilliset yhtyeet
Straight Blast Gym Ireland

Straight Blast Gym Ireland (lyhyemmin SBG) on irlantilainen vapaaotteluseura. John Kavanagh perusti seuran 2001Straight Blast Gym tapology.com Viitattu 15.10.2016 , joka on osa Matt Thorntonin Straight Blast Gym Internationalia. Sen tunnetuinpia ottelijoita ovat muun muassa Conor McGregor, Gunnar Nelson ja Cathal Pendred. ==Historia== John Kavanagh perusti seuran 2001 ja oli sitä ennen omin avuin harjoitellut kamppailulajeja. Myöhemmin samana vuonna seurasta tuli osa Matt Thorntonin Straight Blast Gym International seuraa. Thornton myönsi 2002 Kavanaghille purppura vyön brasilialaisessa jujutsussa. Kolme vuotta myöhemmin hän voitti kultaa brasilialaisen jujutsun euroopanmestaruuskilpailuissa. 2007 Kavanagh'lle myönnettiin musta vyö brasilialaisessa jujutsussa, jonka myötä hänestä tuli samalla ensimmäinen mustan vyön brasilialaisessa jujutsussa saanut irlantilainen.BJJ – The cradle of MMA eirsport.ie Viitattu 15.10.2016 Seura sai sittemmin tunnettavuutta Kavanaghin valmennettua Conor McGregorin Cage Warriorsin vapaaottelumestariksi kesällä 2012, jonka jälkeen McGregor saavutti vielä joulukuussa kevytsarjan mestaruuden, jonka jälkeen hän siirtyi ottelemaan UFC:hen. ==Menestyneimmät ottelijat== Ottelija Painoluokka Mestaruudet Cathal Pendred Välisarja Cage Warriors (2013) Conor McGregor Höyhensarja Kevytsarja Höyhensarja Kevytsarja UFC (2015–2016) UFC (2016–2018) Cage Warriors (2012) Cage Warriors (2012) ==Lähteet== ==Aiheesta muualla== *Kotisivut Luokka:Kamppailulajiseurat Luokka:Vuonna 2001 perustetut urheiluseurat Luokka:Irlantilaiset urheiluseurat Luokka:Dublinin urheilu
Carl-Olof Tötterström

Carl-Olof Tötterström (24. elokuuta 1926 Turku – 10. toukokuuta 1953 Helsinki) oli suomalainen moottoripyöräilijä. Hän edusti kilpauransa aikana Porvoon Moottorikerhoa. ==Kilpaura== Tötterström aloitti kilpailemisensa hyvin nuorena ja nousi nopeasti Suomen TT-ajajien kärkijoukkoon. Hän kilpaili sekä Suomessa että Ruotsissa. Tötterströmin ensimmäisiä voittoja oli kerhomestaruus Porvoon Moottorikerhon järjestämässä Veckjärven ajoissa 1948. Carl-Olof ajoi Matchless pyörällä luokassa 500 cm³. Vuonna 1950 hän nousi kansalliseen tietoisuuteen voitettuaan Päijänteen ympäriajon. Samana vuonna hän myös voitti Savonlinnan TT-ajot Triumph-pyörällä sekä Suomen maantiemestaruuden. Seuraavana vuonna 1951 hän voitti Pyynikinajot luokassa 500 cm³. Hän kilpaili myös Ruotsissa hyvällä menestyksellä. Hänellä on lukuisia voittoja pienemmissä kilpailuissa Suomessa. ==Viimeinen kilpailu== Tötterström oli ostanut Triumph 500 cm³ pyörän Raine Lampiselta. Raine Lampinen oli aikaisemmin voittanut tällä pyörällä useita kilpailuja mm. Eläintarhanajot vuonna 1950. Pyörä oli hyvin nopea koska siihen oli tehty useita rakenneparannuksia. Tällä pyörällä hän ajoi Eläintarhanajoissa äitienpäivänä 10. toukokuuta 1953. Pyörän numero oli pahaenteisesti 13. Kolmen ajajan kärki Alan-J Dudley Ward, Harry Bostok ja Carl-Olof Tötterström taistelivat voitosta. Kaikilla kolmella oli Triumph- pyörät. Toiseksi viimeisellä kierroksella sattui Tötterströmille onnettomuus Moukaripörssin alamäessä. Tötterström kallisti pyöräänsä liikaa, jolloin jalkatappi ja pakoputki osuivat rataan. Tötterström luisui rata-aidan pystytolppien välistä metsään. Hän kuoli sairaalassa. Porvoon TT-ajot Aunelan lenkillä ajettiin 14. toukokuuta 1953. Kaikki osanottajat luovuttivat osanottomaksunsa ja palkintorahansa Carl-Olof Tötterströmin perheelle, johon kuului puoliso ja neljän kuukauden ikäinen poika. ==Lähteet== Luokka:Suomalaiset moottoripyöräilijät Luokka:Liikenneonnettomuudessa kuolleet Luokka:Vuonna 1926 syntyneet Luokka:Vuonna 1953 kuolleet
Sinikka Kouvo

Aino Sinikka Kouvo (17. lokakuuta 1953 Kuusjärvi) on suomalainen arkkitehti. ==Henkilöhistoria== Kouvo syntyi geologi Joel Antti Olavi Kouvon ja varanotaari Aino Pyykkösen perheeseen. Hän kirjoitti ylioppilaaksi 1972 ja valmistui arkkitehdiksi Teknillisestä korkeakoulusta 1982. Kouvo perusti samana vuonna arkkitehtuuritoimiston miehensä Erkki Partasen kanssa. Kouvo on saanut muun muassa Rakennus- ja yhdyskuntasuunnitelun valtionpalkinnon 1988 ja Euro-Belgian arkkitehtuuripalkinnon 1998. Useita Kouvon yhdessä Partasen kanssa tekemiä suunnitelmia on palkittu ja lunastettu arkkitehtilpailuissa. Kouvolle myönnettiin taiteilijaeläke vuonna 2018. ==Töitä== Kouvon puolisonsa kanssa suunnittelemia rakennuksia ovat muun muassa seuraavat: * Kaukametsän kongressi- ja kulttuurikeskus, Kajaani, 1988 (palkittiin rakennus- ja yhdyskuntasuunnittelun valtionpalkinnolla) * Virastotalo, Pihtipudas, 1990 * Kiinteistöosakeyhtiö Purjekallio, Helsinki, 1991 * Oikeus- ja poliisitalo, Kuopio, 1992 * Virastokeskus, Kankaanpää, 1992 * Taidekeskus, Kankaanpää, 1995 * Suomen suurlähetystön ja residenssin muutostyöt, Vilna, 1996 * Kainuun musiikkiopisto, Kajaani, 1998 * Suomenojan ruotsinkielinen peruskoulu ja päiväkoti, Espoo, 2002 * Lehtisaaren päiväkoti ja koulu, Helsinki, 2010 == Lähteet == ==Aiheesta muualla== * Arkkitehtuuritoimisto Kouvo & Partasen kotisivut (Viitattu 15.10.2016) Luokka:Suomalaiset arkkitehdit Luokka:Vuonna 1953 syntyneet Luokka:Elävät henkilöt
Marja Nykänen

Marja Nykänen (s. 1962) oli Finanssivalvonnan apulaisjohtaja vuodesta 2014 ja instituutiovalvontaosaston osastopäällikkö vuodesta 2010. Lokakuussa 2016 hänet valittiin Suomen Pankin johtokunnan jäseneksi viisivuotiskaudelle, joka alkoi 1. helmikuuta 2017. Nykänen on koulutukseltaan oikeustieteen kandidaatti ja varatuomari. Hän on aiemmin työskennellyt eri tehtävissä Nordealla ja sen edeltäjäpankeissa vuodesta 1987. ==Lähteet== Luokka:Suomalaiset pankinjohtajat Luokka:Vuonna 1962 syntyneet Luokka:Elävät henkilöt
New Yorkin Lehti

New Yorkin Lehti oli New Yorkissa vuosina 1891–1894 ilmestynyt amerikansuomalainen sanomalehti. Siirtolaisagentti G. A. Grönlundin julkaisemaa New Yorkin Lehteä toimittivat kustantajan veli John GrönlundJärnefelt, s. 315. ja vuodesta 1893 Akseli Rauanheimo (Axel Järnefelt). Sitä ennen kaupungissa oli yritetty perustaa New Yorkin Suomalainen Lehti. Kerran viikossa ilmestynyt New Yorkin Lehti saavutti 6 000 kappaleen levikin. Vuosien 1893–1894 vaihtessa se yhdistettiin New Yorkiin muuttaneen Siirtolaisen kustannusyhtiöön. Grönlundin siirtolaisyhtiön tehtyä konkurssin New Yorkin Lehti lopetettiin ja Siirtolaista kustantamaan muodostettiin uusi yhtiö.Järnefelt, s. 38–39, 316. ==Lähteet== * ===Viitteet=== ==Aiheesta muualla== * New Yorkin Lehti digitoituna Kansalliskirjastossa Luokka:Amerikansuomalaiset sanomalehdet
Pekka Kurenmaa

Pekka Akseli Kurenmaa (10. huhtikuuta 1933 Terijoki – 17. lokakuuta 2004 Helsinki) oli suomalainen eversti. Kurenmaan vanhemmat olivat kenraali Arvi Kurenmaa ja Oili Törnroos ja puoliso vuodesta 1962 Mirja Irmeli Virkkunen. Kurenmaa tuli ylioppilaaksi 1954, suoritti Kadettikoulun 1958 ja Sotakorkeakoulun 1967. Hän toimi Pohjan prikaatin opetusupseerina ja komppanianpäällikkönä 1958–1960, Kadettikoulun opetusupseerina ja komppanian varapäällikkönä 1960–1965, Helsingin sotilaspiirin esikunnan toimistoupseerina 1967–1968, Sotakorkeakoulun opettajana 1968–1976 ja apulaisjohtajana 1979–1983, Pääesikunnan toimistopäällikkönä 1976–1978, Hämeen jääkäripataljoonan komentajana 1978–1979, Lounais-Suomen sotilasläänin esikuntapäällikkönä 1983–1989 ja Sotatieteen laitoksen johtajana 1989–1993. Kurenmaa ylennettiin vänrikiksi 1955, luutnantiksi 1958, yliluutnantiksi 1961, kapteeniksi 1964, majuriksi 1968, everstiluutnantiksi 1974 ja everstiksi 1979. Kurenmaa hoiti myös useita luottamustehtäviä<ref name="hs/>, julkaisi artikkeleita ja toimitti muun muassa seuraavat teokset: * Suomen puolustusvoimat ennen ja nyt, 1993 * Sotakorkeakoulusta Maanpuolustuskorkeakouluksi: seitsemän vuosikymmentä 1924–1994, 1994 * Tie ja sen raivaaja: kaatuneitten huollon kehittyminen sotiemme 1939–1944 aikana, 2002 (Jaakko Sillanpään kanssa) ==Lähteet== Luokka:Suomalaiset everstit Luokka:Vuonna 1933 syntyneet Luokka:Vuonna 2004 kuolleet
Markus Koskinen

Markus Koskinen (s. 11. lokakuuta 1969) on suomalainen sanoittaja, säveltäjä, tuottaja ja muusikko. Koskinen on säveltänyt ja sanoittanut kappaleita muun muassa Samuli Edelmannille, Vesa-Matti Loirille, Jipulle, Johanna Kurkelalle ja Hanna Pakariselle. Koskisella on Teleks-yhtye yhdessä Pepe Johanssonin kanssa vuodesta 2001. Yhtye on julkaissut kuusi levyä ja useita radiohittejä mm. Tuulilasin nurkkaan, Kotimatkalla ja Siivet. Ella ja Aleksi - lastenlevyt ovat Koskisen sanoittamia ja Sampo Haapaniemen kanssa yhdessä tuottamia. ==Diskografia== ===Tuottajana levyillä=== * J. Jyrä: Kaunis maa, köyhän ikävä (SLS, 2000) * Teleks: Siivet (Johanna kustannus, 2002) * Ella ja Aleksi: Lenni Lokinpoikanen (Warner Music Finland, 2004) Yhdessä Sampo Haapaniemen kanssa * Tilkkutäkki (Warner Music Finland, 2005) * Ella ja Aleksi: Kolme muskettisopulia (Warner Music Finland, 2005) Yhdessä Sampo Haapaniemen kanssa * Tilkkutäkki 2 (Warner Music Finland, 2006) * Teleks: Viimeinen sammuttaa valot (Warner Music Finland, 2004) Yhdessä Sampo Haapaniemen kanssa * Mikko Salmi: Jyviä ja pakanoita (Mediamusiikki 2005) * Ella ja Aleksi: Talventörröttäjät (Warner Music Finland, 2008) Yhdessä Sampo Haapaniemen kanssa * Tilkkutäkki 3 (Warner Music Finland, 2007) * Joulutilkkutäkki (Warner Music Finland, 2007) Yhdessä Sampo Haapaniemen kanssa * Teleks: Taivas on täynnä (Warner Music Finland, 2006) * King Shui: Suomi 90 vuotta (Sony Music Entertainment, 2007) Yhdessä Sampo Haapaniemen kanssa * Samuli Edelmann: Virsiä (Sony Music Entertainment, 2007) * Robotti Vipusen kovalevy (Warner Music Finland, 2007) * Ella ja Aleksi: Takapihan tavikset (2009) * Jippu: Kuka teki minusta tän naisen (Warner Music Finland, 2007) * Samuli Edelmann: Virsiä 2 (Sony Music Entertainment, 2008) * Johanna Kurkela: Hyvästi Dolores Haze (Warner Music Finland, 2009) Yhdessä Sampo Haapaniemen kanssa * Samuli Edelmann: Virsiä 3 (Sony Music Entertainment, 2009) * Hanna Pakarinen: Paperimiehen tytär (Sony Music Entertainment, 2011) * Samuli Edelmann: Pienellä kivellä (Warner Music Finland, 2011) Yhdessä Kalle Torniaisen kanssa * Teleks: Kotimatkalla (Sony Music Entertainment, 2011) * Samuli ja Jippu: Pimeä onni (Warner Music Finland, 2010) Yhdessä Leri Leskisen kanssa * Hanna Pakarinen: Olipa kerran elämä (Sony Music Entertainment, 2013) * Samuli Edelmann: Hiljaisuuden valo - joululauluja (Warner Music Finland, 2012) * Vuokko Hovatta: Minä rakastan ikuisesti (Kaiho Records, 2013) * Vesa-Matti Loiri: Pyhät tekstit (Warner Music Finland, 2016) ===Elokuva- ja TV-musiikkia === * Vuosaari * Ollaan vapaita * Ella ja Aleksi Yllätyssynttärit * TV-sarja Loirinuotiolla ==Lähteet== ==Aiheesta muualla== * Markus Koskinen Discogs- sivulla * Teleks yhtyeen kotisivut Luokka:Suomalaiset musiikkituottajat Luokka:Suomalaiset lauluntekijät Luokka:Suomalaiset muusikot Luokka:Vuonna 1969 syntyneet Luokka:Elävät henkilöt
Lauri Haaksi

Lauri Volmari Haaksi (5. toukokuuta 1893 Rauma – 31. tammikuuta 1964 HelsinkiI. Ketola: Lauri Haaksi) oli suomalainen vakuutusjohtaja. Hän oli vakuutusyhtiö Karjalan ja lyhyen aikaa myös Tapaturmavakuutusosakeyhtiö Ilmarisen toimitusjohtaja.Kuka kukin on 1954 Haaksi kävi viisi luokkaa lyseota ja kauppaopiston. Hän oli Keskinäinen vakuutusyhtiö Sammon palveluksessa vuosina 1911–1926, Karjalan ja Ilmarisen toimitusjohtaja ja hallituksen jäsen 1926–1948 ja Vakuutusosakeyhtiö Imatra-Karjalan johtaja ja hallituksen jäsen vuodesta 1948. == Lähteet == Luokka:Suomalaiset yritysjohtajat Luokka:Vuonna 1893 syntyneet Luokka:Vuonna 1964 kuolleet
Calcio

Calcio on kunta Pohjois-Italiassa Bergamon maakunnassa Lombardian alueella. Se sijaitsee 28 kilometriä Bergamosta kaakkoon Ogliojoen länsirannalla. Kaupunki on Calcianan alueen keskus. ==Historia== Alueella on ollut asutusta jo roomalaisten aikaan, mistä todisteena on löydetty arvokas mosaiikki toiselta vuosisadalta. Se on nähtävissä Bergamon arkeologisessa museossa. Ensimmäinen kirjallinen mainita Calciosta on vuodelta 1035.Kunnan historia ==Nähtävyyksiä== Kunnan nähtävyys on vuonna 1880 valmistunut San Vittoren kirkko. Kirkko on 76 metriä pitkä, 36 metriä leveä ja 64 metriä korkea. Se on Lombardian toiseksi suurin kirkko; ainoastaan Milanon katedraali on sitä kookkaampi.Bassa Bergamasca Orientale ==Lähteet== ==Aiheesta muualla== Luokka:Bergamon maakunnan kunnat
Fara Olivana con Sola

Fara Olivana con Sola on kunta Pohjois-Italiassa Bergamon maakunnassa Lombardian alueella. Se sijaitsee noin 30 kilometriä Bergamosta etelään Seriojoen itärannalla. ==Historia== Kaupungin historia ulottuu longobardien aikakaudelle 500- ja 600-luvuille. Ensimmäinen kirjallinen mainita kaupungista on vuodelta 915.Kunnan historia ==Nähtävyyksiä== Solan kylässä oleva San Lorenzon kirkko on alkujaan keskiajalta ja yksi alueen vanhimmista kirkoista. Se kuitenkin tuhoutui Seriojoen tulvissa. Nykyisen ulkomuotonsa kirkko sai vuonna 1900. ==Lähteet== ==Aiheesta muualla== Luokka:Bergamon maakunnan kunnat
Antti Keskitalo

Antti Keskitalo (s. 14. helmikuuta 1983 Rauma) on suomalainen salibandyn pelaaja.http://nhlfinns.net/salibandy/pelaaja/antti-keskitalo-19830214 Pelipaikaltaan hän on keskushyökkääjä. Ennen salibandyuraansa Keskitalo pelasi jalkapalloa maalivahtina. Hän pelasi juniorina FC Raumassa ja Pallo-Iiroissa, jonka A-junioreihin siirtyi kaudeksi 2002. Keskitalo pelasi kaudella 2004 EuPassa 19 Kakkosen ottelua, kaudella 2005 P-Iiroissa kahdeksan Ykkösen ottelua ja kaudella 2006 P-Iiroissa 12 Kakkosen ottelua. Hän lopetti jalkapallon kauden 2008 jälkeen. Keskitalo vaihtoi polvivaivojen vuoksi jalkapallon salibandyyn.http://www.salba.fi/joukkue2648/uutiset.html?a100=392 Hän pelasi vuosina 2011–14 SalBassa kolme kautta ja 55 ottelua Divarissa tehopistein 36+41=77. Vuodesta 2014 lähtien Keskitalo on edustanut SalBaa Salibandyliigassa 41 ottelussa, joissa hän on tehnyt 13+23=36 tehopistettä (tilanne 17. lokakuuta 2016). Keskitalo on raumalaisen Vainion jääkiekkosuvun ainoa jalkapalloilija. == Lähteet == Luokka:Suomalaiset salibandyn pelaajat Luokka:Vuonna 1983 syntyneet Luokka:Elävät henkilöt
Marko Humphrey-Lahti

Marko Bryan Humphrey-Lahti (s. syyskuu 1957) on englantilainen kuvanveistäjä. Hän asuu ja työskentelee Hertfordshiressä Englannissa puolisonsa, kuvataiteilija Eva Humphrey-Lahden kanssa. == Ura == Humphrey-Lahden veistokset liikkuvat abstraktin ja esittävän taiteen välimaastossa. Humphrey- Lahti tutustui kuvanveistoon alun perin Välimeren saarella Gozossa, Maltalla. Hän opiskeli lisää kuvanveistoa Hertfordshiren yliopistossa. Humphrey-Lahden veistoksia on ollut useaan otteeseen esillä muun muassa Royal Society of British Artistsissa ja National Societyssä Lontoossa. Hänen teoksiaan on näytteillä lisäksi Saksassa, Gibraltarilla, Guernseyssä ja New Yorkissa. Vuonna 2008 hänen veistoksensa olivat ehdolla Royal Academyn näyttelyyn ja seuraavana vuonna hänet valittiin jäseneksi Royal British Society of Sculptorsiin. Vuonna 2014 hän sai pronssiluokan Threadneedle-taidepalkinnon. Hänen Hugging Pair -veistoksensa ovat voittaneet kunniamainintoja Saatchi Artissa Yhdysvalloissa Los Angelesissa. Vuonna 2016 Royal British Society of Sculpturers valitsi Markon taiteilijaresidenssiin Pietrasantaan Italiaan. Marko Humphrey-Lahden veistoksia on nähtävillä julkisissa sekä yksityisissä kokoelmissa ja puutarhoissa Britanniassa, Euroopassa, Australiassa, Kiinassa ja Yhdysvalloissa. == Lähteet == * Royal British Society of Sculptors * Herts Visual Arts === Viitteet === Luokka:Englantilaiset kuvataiteilijat Luokka:Vuonna 1957 syntyneet Luokka:Elävät henkilöt
Käkisalmen kapina 1337

Käkisalmen kapina oli karjalaisten kapina Käkisalmen linnaa hallinnoivaa liettualaista Narimantasia vastaan vuonna 1337 tapahtunut kansannousu. == Taustaa ja tapahtumia == Korelan linnoitus lienee ikivanha, mahdollisesti jo 1100-luvulla rakennettu linnoitus Ruotsin ja Novgorodin välisellä karjalaisalueella Laatokan länsipuolella Suur-Sakkulan pogostan vaiheilla, ja sitä paikalliset lienevät pitäneen edes jonkinasteisena turvanaan. Sakkulan seutu oli jatkuvien levottomuuksien kuten ristiretkien kohteena. Kivimuurin linnoitus sai 1200-luvulla. Novgorod tuhosi linnoituksen vuonna 1310 ja rakensi tilalle Käkisalmen linnan. Pähkinäsaaren rauha 1323 antoi linnan Novgorodille, tarkemmin Vatjan verotusalueeseen. Novgorod läänitti sen liittolaiselleen Liettuan Gediminasin pojalle Narimantasille. Tämä piti alueella niin ankaraa verotusta, että karjalaiset nousivat isäntäänsä vastaan vuonna 1337. Ruotsalainen sotaväki, käytännössä suomalaisia, kutsuttiin apuun. Runsaasti venäläisiä surmattiin. Linnanpäällikköna toiminut karjalaistaustainen Vallittu luopui, ja karjalaisia pakeni aina Vienanmerelle saakka. Novgorod kukisti kapinan eikä rajalinjoja muutettu vuonna 1339 tehdyssä rauhansopimuksessa. Käkisalmen kapinan aikana Ruotsin hallitsijana oli kuningas Maunu Eerikinpoika. Novgorod oli tasavalta. == Lähteet == Luokka:Kapinat Kapina Luokka:1330-luku